CELEX: 62017CN0252
Language: el
Date: 2017-05-12 00:00:00
Title: Υπόθεση C-252/17: Αίτηση προδικαστικής αποφάσεως την οποία υπέβαλε το Juzgado de lo Social de Cádiz (Ισπανία) στις 12 Μαΐου 2017 — Moisés Vadillo González κατά Alestis Aerospace S.L.

7.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/6
            
         Αίτηση προδικαστικής αποφάσεως την οποία υπέβαλε το Juzgado de lo Social de Cádiz (Ισπανία) στις 12 Μαΐου 2017 — Moisés Vadillo González κατά Alestis Aerospace S.L.
   (Υπόθεση C-252/17)
   (2017/C 256/05)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Social de Cádiz
   
      Διάδικοι στην υπόθεση της κύριας δίκης
   
   
      Προσφεύγων: Moisés Vadillo González
   
      Καθής: Alestis Aerospace S.L.
   
      Προδικαστικά ερωτήματα
   
   
               1)
            
            
               Έχει η οδηγία 2010/18/ΕΕ του Συμβουλίου (1) την έννοια ότι αντιτίθεται σε αυτήν ερμηνεία του άρθρου 37, παράγραφος 4, του ισπανικού εργατικού κώδικα (άδεια [απουσίας] μίας ώρας καθημερινά μέχρι τη συμπλήρωση του 9ου μήνα ηλικίας του τέκνου) σύμφωνα με την οποία, ανεξαρτήτως του φύλου εκάστου γονέως, δεν μπορεί να ασκήσει το εν λόγω δικαίωμα απουσίας ο αιτών και εργαζόμενος γονέας εάν ο έτερος γονέας είναι άνεργος;
            
         
               2)
            
            
               Έχει το άρθρο 3 της οδηγίας 2006/54/ΕΚ (2), το οποίο αποσκοπεί στη διασφάλιση της πλήρους ισότητας μεταξύ ανδρών και γυναικών στον επαγγελματικό βίο, την έννοια ότι αντιτίθεται σε αυτό ερμηνεία του ως άνω άρθρου 37, παράγραφος 4, του εργατικού κώδικα, κατά την οποία, εάν ο πατέρας εργάζεται, τότε δεν δικαιούται τη χορήγηση της εν λόγω αδείας εφόσον η σύζυγός του και μητέρα του τέκνου είναι άνεργη;
            
         
      (1)  Οδηγία 2010/18/ΕΕ του Συμβουλίου, της 8ης Μαρτίου 2010, σχετικά με την εφαρμογή της αναθεωρημένης συμφωνίας-πλαισίου για τη γονική άδεια που συνήφθη από τις οργανώσεις BUSINESSEUROPE, UEAPME, CEEP και ETUC και με την κατάργηση της οδηγίας 96/34/EK (ΕΕ 2010, L 68, σ. 13).
   
      (2)  Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση) (EE 2006, L 204, σ. 23).